યોગેન્દ્ર પુરાણિક

આ જીત મેળવનારા તેઓ પ્રથમ ભારતીય છે. પુરાણિક ટોક્યોના ઇદોગાવા વૉર્ડમાંથી જીત્યા છે.

પુણેના યોગેન્દ્ર વર્ષ 1997માં અને 1999માં સરકારી સ્કૉલરશિપથી વિદ્યાર્થી તરીકે જાપાન ગયા હતા. ત્યારબાદ 2001માં તેમણે ત્યાં જ કામ કરવાનું શરૂ કરી દીધું હતું.

જાપાનની રાજનીતિમાં તેઓ કેવી રીતે અને કેમ પ્રવેશ્યા, તેઓ આગળ શું કરવા માગે છે અને ભારતની સરખામણીએ જાપાનની રાજનીતિ કેવી છે? આ બધા જ પ્રશ્નોના યોગેન્દ્ર પુરાણિકે વિગતે જવાબ આપ્યા.

રાજનીતિમાં કેમ આવ્યા?

ચૂંટણી પ્રચાર

યોગેન્દ્ર કહે છે કે તેમને રાજનીતિમાં પ્રવેશવાનો વિચાર ત્રણ વર્ષ પહેલાં જ આવ્યો હતો.

તેમણે કહ્યું, "મારા વૉર્ડે લિટલ ઇન્ડિયા નામથી એક કાર્યક્રમ શરૂ કર્યો હતો જે ખોટી દિશામાં જઈ રહ્યો હતો. મેં કહ્યું કે લોકો સાથે વાત કરીને અને પોતાનાં લક્ષ્યો પર પુનર્વિચાર કરીને તેને વ્યાવહારિક બનાવી શકાય."

"જોકે, તેનાથી કોઈ ફાયદો થયો નહીં. પછી મને લાગ્યું કે બેસીને વિનંતીઓ કરવાને બદલે જાતે પરિવર્તન કરવું જોઈએ."

તમે આ વાંચ્યું કે નહીં?

કેવી રીતે પોતાની જગ્યા બનાવી

યોગેન્દ્ર જણાવે છે કે તેઓ છેલ્લાં 15 વર્ષથી ટોક્યોના ઇદોગાવામાં રહે છે. તેમનું વ્યાવસાયિક જીવન અહીં જ વીત્યું છે અને એક પિતા તરીકેની જવાબદારી પણ અહીં જ નિભાવી છે.

તેમણે કહ્યું, "હું અહીંના પીટીએ જેવા સ્થાનિક સંગઠનમાં સક્રિય રહ્યો છું. ઇદોગાવા રહેવા માટે સારું સ્થળ છે, પરંતુ મને લાગ્યું કે તેમાં થોડા વ્યાવહારિક ફેરફારની જરૂર છે."

ત્યાંની સમસ્યાઓ અંગે તેમણે કહ્યું, "ક્રેશ અને કિંડર ગાર્ટન ન હોવા, સરકારી શાળાઓમાં કથળી રહેલું શિક્ષણ, નોકરીઓની ઘટતી તકો અને વડીલો માટે સુવિધાઓની ખામી જેવા મુદ્દા લાંબા સમયથી ચાલ્યા આવે છે."

"ઇદોગાવામાં ભારતીયો અને વિદેશીઓ ઘણી મોટી સંખ્યામાં રહે છે. ઇદોગોવાએ વિદેશીઓ માટે કે વિદેશીઓ અને સ્થાનિકો વચ્ચે અંતરને ઘટાડવા કોઈ નક્કર પગલાં લીધાં નથી."

પ્રતિનિધિ તરીકે ચૂંટાયા બાદ યોગેન્દ્ર ઇન્ફ્રાસ્ટ્રક્ચર પર ધ્યાન આપવા માગે છે.

તેમણે કહ્યું, "શહેરનું ઇન્ફ્રાસ્ટ્રક્ચર જૂનું છે. તેમાં ઑફિસ, રેસ્ટોરન્ટ અને સિનેમા જેવી મલ્ટિ-પર્પઝ ઇમારતો નથી. હું આ પ્રકારના ઇન્ફ્રાસ્ટ્રક્ચરનો પ્રસ્તાવ મૂકીને જાપાન અને વિદેશી કંપનીઓને અહીં આમંત્રણ આપવા માગું છું."

યોગી કહે છે તેઓ ભવિષ્યમાં મેયર અને ધારાસભ્યની ચૂંટણી લડવા ઇચ્છુક છે, પરંતુ પહેલાં ઇદાગોવા માટે કંઇક કરવા માગે છે.

ભારતથી જાપાન અલગ કઈ... \n\nમને ઉપરના લેખ માટે સારું શીર્ષક આપો.
જાપાનમાં ઍસેમ્બલીની ચૂંટણી જીતનાર પ્રથમ ભારતીય યોગેન્દ્ર પુરાણિક